**Nagykanizsa Megyei Jogú Város Önkormányzata Közgyűlésének**

**18/2024. (XI. 25.) önkormányzati rendelete**

**a helyi építészeti tervtanács létrehozásáról, működési feltételeiről és eljárási szabályairól**

Nagykanizsa Megyei Jogú Város Önkormányzatának Közgyűlése a magyar építészetről szóló 2023. évi C. törvény 225. § (8) bekezdés 3. pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

**1. A rendelet hatálya és alkalmazása**

**1. §**

(1) A rendelet hatálya kiterjed Nagykanizsa Megyei Jogú Város közigazgatási területén a magyar építészetről szóló 2023. évi C. törvény (a továbbiakban: Méptv.) 63. § szerint tervtanácsi feladatkörbe tartozó eljárásokra, az azokban részt vevő személyekre és dokumentációkra.

(2) Az építészeti és településrendezési tervtanácsokról szóló 283/2024. (IX.30.) Korm. rendelet előírásait az e rendeletben foglalt kiegészítésekkel együtt kell alkalmazni.

**2. A helyi építészeti tervtanács létrehozása**

**2. §**

Nagykanizsa Megyei Jogú Város Önkormányzata (a továbbiakban: Önkormányzat) a Méptv. 63. §-ban meghatározott feladatok ellátására helyi építészeti tervtanácsot (a továbbiakban: Tervtanács) működtet.

**3. A Tervtanács**

**3. §**

(1) A Tervtanács eljár azokban az ügyekben, melyeket a Méptv. a Tervtanács feladatkörébe utal.

(2) A Tervtanács tagjai közül a Tervtanács elnöke legalább 2, legfeljebb 6 főt kérhet fel tagként a Tervtanács ülésén való részvételre.

(3) A Tervtanács szükség szerinti gyakorisággal ülésezik.

(4) A Tervtanács működéséhez szükséges források fedezetét az Önkormányzat a mindenkori éves költségvetésében biztosítja.

(5) A Tervtanács munkájának szervezését, titkársági feladatait, valamint a működésével kapcsolatos adminisztratív feladatokat a Polgármesteri Hivatal feladatkör szerint illetékes szervezeti egysége látja el.

**4. Záró rendelkezések**

**4. §**

Ez a rendelet a kihirdetését követő napon lép hatályba.

Nagykanizsa, 2024.november 22.

|  |  |
| --- | --- |
| **Dr. Gyergyák Krisztina****jegyző** | **Horváth Jácint****polgármester** |

Kihirdetés napja: 2024. november 25.

 **Dr. Gyergyák Krisztina**

 **jegyző**